Admiraliteedi basseinis laeva ei kasutata ning liugtee õige kõrguse saavutamiseks pannakse kaile üksteise otsa merekonteinerid. Laskumine päästeparve toimub AS MSCA Revali merekooli kadettide juhendamisel kuni 8 meetri kõrguselt, kõik laskujad peavad jalga tõmbama koha peal  jagatavad riidest kaitsesussid. "Soovitan kõigil Tallinna Merepäevade külastajail päästeliugteelt laskumist kindlasti proovida, sest sellist niiöelda kuiva trenni tegemise võimalust väga sageli ei teki," ütles SA Tallinn 2011 juht Jaanus Mutli ning lubas ka ise liugtee üle vaadata.